****

*Pressemeddelelse – den 17. juni 2021*

**Comwell introducerer bonusnætter**

**Når du fra i dag tjekker ind hos Comwell, får du som klubmedlem automatisk et stempel, for hver overnatning du booker. Otte overnatninger udløser en gratis bonusnat for 2 personer. Tiltaget skal være med til at styrke hotelkædens loyalitetsprogram og i højere grad få gæster til at booke gennem Comwells egne kanaler.**

Comwell lancerer i øjeblikket en række nye og attraktive fordele, der skal med til styrke loyalitetsprogrammet i Comwell Club. I sidste måned introducerede Comwell et nyt fødselsdagskoncept, hvor medlemmer tilbydes en særlig god rabat på ophold.

Nu introducerer Comwell sine 295.000 klubmedlemmer for endnu et loyalitetsprodukt i form af gratis overnatninger. Et produkt som Comwell håber ikke alene vil styrke medlemsloyaliteten men også øge overnatninger i Danmark generelt.

**Comwells kommercielle direktør, Michael Hansen, siger i forbindelse med lanceringen:***”Vi har i Comwell længe arbejdet på en ny klubfordel, der skal styrke loyaliteten og gøre det mere attraktivt at overnatte hos os. Samtidig er det et stærkt incitament for vores kunder til at booke direkte gennem vores kanaler. På den måde opnår de flere fordele, og vi kan i højere grad skræddersy tilbud og produkter, der passer til dem. Vi har mange kunder, der kommer fast på vores hoteller og nyder vores værtskab, og det vil vi gerne honorere. Men vi håber da også, at tilbuddet vil gøre det attraktivt for alle andre at komme ud og opleve Danmark og vores unikke hoteller rundt om i landet. Med introduktionen af vores bonusnætter har vi lavet et produkt, der er nemt at forstå og uden en masse restriktioner,”* siger Michael Hansen.

Comwell Club blev introduceret i 2010 og har i dag 295.000 medlemmer i Danmark og Sverige. Som medlem af Comwell Club opsparer man nu både bonusnætter og point på sine ophold. Pointene kan bruges som hel eller delvis betaling af ophold, middage og spa.

**Sådan fungerer bonusnætter**Medlemmer af Comwell Club får ét stempel ved hver kvalificerende overnatning. Man skal have minimum én kvalificerende overnatning om året for at bevare optjente stempler af ældre dato. Når man har 8 stempler (altså overnattet 8 gange) får man én bonusnat inkl. en unik voucherkode. Bonusnætter kan kun bookes online via comwell.com. Den unikke voucherkode skal ikke bruges ved booking, men skal medbringes og fremvises som dokumentation ved check-ind.

For yderligere information eller interview – kontakt venligst undertegnede.

De bedste hilsener
Simon Verheij
PR & Communication Specialist
Comwell Hotels
T. +45 3010 8244 / M. sive@comwell.dk

***Om Comwell Hotels***

*Comwell er en danskejet og landsdækkende hotelkæde med 16 hoteller i Danmark, et i Sverige samt ODEON i Odense og Centralværkstedet i Aarhus. I mere end 50 år har Comwell drevet specialiserede møde- og konferencehoteller og har gennem årene høstet flere priser for deres møde-, service- og madkoncept. Comwell var de første til at introducere danskerne for den moderne mødepakke tilbage i 1969. I dag er det stadig Comwells kerneforretning, og den professionelle rådgivning, indsigt, læringsværktøjer og sparring varetages af hotelkædens specialuddannede MeetingDesignere. I dag servicerer de ikke kun traditionelle møder men også uddannelses- og kursusforløb, workshops, jobsamtaler, bestyrelsesmøder, udstillinger og events.*

*En atmosfærefyldt stemning og nordiske indretning kendetegner Comwells hoteller og venues. Med deres unikke placeringer ved enten natur, vand eller by har de appelleret til danske og udenlandske gæster gennem generationer, som har benyttet Comwell til ferier, weekend-, gourmet- og spaophold, bryllupper, konfirmationer, julefrokoster og andre af livets særlige begivenheder.*

*Siden 2015 har Comwell arbejdet målrettet med den grønne omstilling, hvilket har resulteret i prisen for Danmarks mest bæredygtige hotelkæde i 2019, 2020 og 2021. Alle Comwells hoteller har Det Økologiske Spisemærke i bronze og er certificeret med turismens internationale miljømærke Green Key.*

*Comwell råder over 2855 værelser og 430 møde- og konferencelokaler. Koncernen, der hovedsageligt er ejet af Nic Christiansen Invest, omsatte for 867,6 mio. kr. i 2019 og beskæftiger i dag 758 medarbejdere – heraf 130 elever.*

*Læs mere om Comwell på comwell.com*

*com*